text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: التبذير في ميزانية الدولة
text.text_idx: #000005
text.text: الرئيسيةمجتمعأزمة عجز الأمة التونسية على التوحد تجاه الأخطار الأجنبية الكبرى
text.text_idx: #000006
text.text: أزمة عجز الأمة التونسية على التوحد تجاه الأخطار الأجنبية الكبرى
text.text_idx: #000007
text.text: مجلة القومية التونسية
text.text_idx: #000008
text.text: الإشكال الحقيقي هو التفتريش والتشظي التونسي لمجموعات: أحزاب وتيارات ومصالح لأقل سبب و لأقل فازة.
text.text_idx: #000010
text.text: الوحدة التونسية سريعة الإنهيار لأن العقل العام التونسي من زبيبة يسكر و سريعا ينسو التوانسة الأصل الحقيقي (تونس) و يركزو مع الفرع (الحزب، الجمعية، الفريق الرياضي، النقابة، الفئة المهنية، الجهة، العائلة....). وجاب ربي ماعندناش طوائف أو قبائل ولا رانا في حرب أهلية متواصلة.
text.text_idx: #000011
text.text: الانقسامات الحادة سياسيا وإجتماعيا ورياضيا تنبئ بحاجة وحدة، بالإنحطاط الروحي. و هذا يعني السطحية وغياب القيم العليا وهذا الي يخلينا لتو في 2019 مانجمناش نكملو ننهو المعارك الكبرى كيما الإستقلال و السيادة و الثورة و هذا علاش الكاف CAF تذلنا و فرانسا تذلنا والإمارات تذلنا وقطر تذلنا و حفتر ليبيا يذلنا.
text.text_idx: #000012
text.text: 1.ردة الفعل اللحظية: على أزمة الترجي و كأس CAF
text.text_idx: #000014
text.text: من يوم ماتش الترجي و الوداد المغربي، تقريبا 3⁄4 ثلاثة أرباع العركة الفايسبوكية الجماهيرية صارت بين التوانسة في بعضهم، مش بين توانسا و مغاربة.
text.text_idx: #000015
text.text: الأندية التونسية الأربعة الكبرى بدون إستثناء تعرضوا لإعتداءات و تمييز آخرهم الي صار للنادي الصفاقسي في المغرب و لكن الجميع (بما فيهم جمهور الترجي الرياضي التونسي) ركزو تقريبا على التنبير والسب تجاه الأندية التونسية المنافسة.
text.text_idx: #000017
text.text: و طيلة أيام الأزمة ركز جمهور الترجي الأكثر على سب النادي الإفريقي و من بعد النجم الساحلي والصفاقسي. متناسيا بكل غباء إنها معركة تونسية و تتطلب الوحدة و انو مهما كان خلافاتو و حزازياتو مع باقي جماهير الفرق التونسية فلازمو يترفع على هذا. و انو كيف الترجي كبير الأندية التونسية فلازم جمهورو يكون قدوة. لكن أغلب الإنفعال الغبي الأعمى يتوجه ديراكت للتوانسا وشوية منو ينصب على الكاف والمغاربة.
text.text_idx: #000020
text.text: وينسى جمهور الترجي إنو تشجيع الجمعية او حبها مايعوضش الإنتماء التونسي و إنو كل قيمتها متأتية من تونسيتها وبلاش تونس الترجي ماتسواش فرنك و إنو إستفزاز جماهير الجمعيات التونسية المنافسة هو فعل تسوقيطي بحت.
text.text_idx: #000022
text.text: و هكا فإنها بتكبيشها في الشماتة زادت قوات الموقف المغربي بدون ماربحت جمعياتها حتى شي. جماهير الأندية المنافسة الي تعمل فيه مهوش تنبير و إنما تسوقيط كهو و المواقف الإستثنائية الرافضة للوطنية التونسية إذا كان فيها مساندة للترجي هو بذرة خيانة لا أكثر لا أقل.
text.text_idx: #000025
text.text: 4. الصحافة التونسية:
text.text_idx: #000026
text.text: الصحافة التونسية مانجمتش تركز الرأي العام التونسي على تاريخ التمييز ضد التوانسة، تاريخ الاعتداءات على التوانسة، تاريخ العار الدبلوماسي التونسي و الرخص الحكومي و أقصى ماتنجم تعملو هذه الصحافة انها تنقل اخبار من مصادر أجنبية.
text.text_idx: #000029
text.text: و تم إستعمال أقذر أنواع الإتهامات و السبان (يشبه للسب الي نشوف فيه تو عند جمهور الكورة) و هكا لقا النظام السابق الفرصة بش يرجع بما انو كل القوى السياسية والفكرية لاهية بالصراعات. و لقات القوى الأجنبية منفذ عملاق لنفوذها في تونس عبر تمويل و دعم الأحزاب والجمعيات ومن حينها بدأت طاقة الثورة تتراجع وتعوضت الوحدة ضد الاستبداد والفساد بإلنشقاق حول القضايا المستوردة الي ماعندهاش علاقة بالتونسي.
text.text_idx: #000033
text.text: عملنا انتخابات ممتازة في أكتوبر 2011 أول إنتخابات حرة شفافة و نزيهة في التاريخ التونسي و الأمة عطات رأيها و إختارت ممثليها و طلعت الأحزاب الي حسها الشعب التونسي ثورية و محترمة.
text.text_idx: #000035
text.text: و لكن بالوقت الرافضين لنتيجة الانتخابات (الماركسيين، التحريين، البعثيين، الحادثيين) عملو تحالف مع إتحاد الشغل والنظام السابق(التجمعيين الجدد و القدم +رجال أعمال فاسدين) و صنعو إنقسام تام في الشعب، و عملو كل جهودهم لتعطيل الحكومة ولو بالإرهاب والعمالة للأجانب.
text.text_idx: #000036
text.text: هذا الإنقسام السياسي الحزبي مازال دارج علخر لحد اللحظة ومازالت القوى الأجنبية تلعب عليه وبالأخص (فرانسا، الإمارات، أمريكا، بريطانيا، تركيا، سوريا، إيران، قطر، إسرائيل و ممكن الدزاير و المغرب) و هكا نجحنا نجاح عملاق في إفساد الإنتقال السياسي و صنعنا حكومات عاجزة و مكننا الأجانب من التدخل السافر في شؤوننا بكل أنواع الحجج من دعم الديمقراطية لدعم الحريات الفردية لدعم المرأة للحرب على الإرهاب.
text.text_idx: #000037
text.text: عملت إنقسام حاد وسط الأمة بين المؤيدين الي تسموا البورقيبيين وبين الرافضين الي تسموا البن-صالحيين. وكان إنقسام قريب يوصل للحرب الأهلية و صارت حملات سب قذر و إرهاب و إغتيالات من الطرفين. وتدخلات مناصرة أجنبية (فرنسية لبورقيبة ومصرية لبن يوسف) و الكارثي إنو نص الإتفاقية موضوع الإختلاف ماقراهوش الرأي العام أصلا و ماتنشرش في تونس كان بعد الثورة.
text.text_idx: #000039
text.text: المظاهرات الي خرج فيها الحزب الحر الدستوري التونسي الجديد و الي صارت فيها المجزرة الفرنسية الشهيرة و تشدو قادة الحزب كان فما كارثة إسمها مواقف الأحزاب التونسية الأخرى:
text.text_idx: #000042
text.text: -الحزب الشيوعي التونسي كان واضح بطبيعتو متفرنس و ضد إستقلال تونس ولذا سب الحزب الدستوري وهذا موقفو الطبيعي (ملاحظة كل الأحزاب الماركسية التونسية ترفض تقديس الوطنية وأولوية النضال الوطني و عندها تبعية خارجية متنوعة المركز).
text.text_idx: #000043
text.text: -أما الحزب الحر الدستوري التونسي القديم بزعاماتو التاريخية و أولهم عبد العزيز الثعالبي فموقفهم كان فضيحة بأتم معنى الكلمة لأنهم إتهمو الحزب الجديد بالتهور و هكا بررو التجزير (رغم أنهم نددو بيه) و جاو ضد مظاهرات الحزب بسبب الحزازيات الحزبية عوض مساندتو أو تنظيم مظاهراتهم الخاصة على الأقل.
text.text_idx: #000044
text.text: القوات الفرنسية دخلت لتونس في أفريل 1881 و لكن إتفاقية قصر سعيد تصححت في 12 ماي ووقتها بالظبط تجندت القبايل و تلمدت لإعلان الجهاد ضد الفرانسيس لكن أغلب المدن التونسية (بإستثناء صفاقس وقابس) أذعنت للأمر الواقع. وبإستثناء القبائل فإن الطرق الصوفية و جامع الزيتونة و باقي الأمة إستسلموا أو تعاونوا مع الفرانسيس كيف أغلب جهاز الدولة وأغلب الأعيان.
text.text_idx: #000046
text.text: الوحدة التونسية الصماء الصحيحة الصلبة ماتحققت كان في أوقات خاصة جدا و فترات قصيرة. و بالذات كانت أطول فترة بين 1953 و 1954 وقت الثورة المسلحة الأخيرة أو حرب الإستقلال. و لكن فيسع ما تفتت الأمة بسبب الخلافات و المنافسات والأحقاد.
text.text_idx: #000048
text.text: – ضعف الوحدة الروحية التونسية (الوحدة العضوية محققة تماما) بسبب ضعف القيادات وضعف الوعي السياسي و هذا الي يخلي الخطاب العام عادة مركز على الصراعات الداخلية عوض الحرب مع الخارج و هكا نلقو انو قضية السيادة التونسية تلقى إهتمام ضعيف في تونس مقابل عركات الأندية الرياضية و نلقاو انو القضايا المستوردة تلقى إهتمام أكبر من القضايا الأساسية القادرة على توحيد الأمة بسهولة الماء، الفلاحة، البنية التحتية والطاقة...) .
text.text_idx: #000049
text.text: عندنا أزمة روحية تونسية تخليها تفتقد للقيادات القومية، القيادات القادرة على التوحيد و التعبئة والتوجيه العام.
text.text_idx: #000050
text.text: الأمة التونسية تحتاج لقيم قومية عليا، تحتاج للتأطير، تحتاج للإنضباط، تحتاج للتركيز، تحتاج لصهر وإعادة بناء/هيكلة روحيا وسياسيا وإقتصاديا وعسكريا ورياضيا.
text.text_idx: #000051